Baie dankie aan almal wie hierdie SSP moontlik gemaak het. Sonder julle sou dit beslis nie so suksesvol gewees het nie. Met die oorspronklike oopmaak van die besprekings, was alle akkommodasie oor 'n kwessie van 48 uur opgeneem. Auke het in die kroeg geslaap en Ed en ekself in die sitkamer om dit sodoende te bewerkstellig om 4 ekstra persone te huisves. Dit was weereens 'n wonderlike ervaring en iets wat ons graag sou wou herhaal.
Alhoewel almal bekommerd oor die weerstoestande was, was dit elke aand moontlik om sterrekunde te doen en almal het gebruik gemaak van die geleenthede wat daar was. Sonder al die ligbesoedeling en in absolute donkerte, is die SSP 'n wonderlike geleentheid vir amateur sterrekundiges en ook vir astrofotografie.
Daar was, soos gewoonlik, 'n interessante program, maar weens gesondheidsredes kon die hoofspreker nie die SSP bywoon nie en 'n tweede spreker het as gevolg van werksdruk en uitputting nie opgedaag nie.
Ons vertrou om almal weer in Oktober daar te sien. Kontak ons om jou naam op die "early bird" lys vir die Lente SSP in Oktober te plaas. Tot 'n volgende keer!